**PRESSEMEDDELELSE**

**GreenLab skal være med til at indfri Europas klimaambitioner**

**Europa vil være CO2-neutral i 2050, og GreenLabs CEO, Christopher Sorensen, er blevet inviteret til at deltage i en af de arbejdsgrupper, der skal få det til at ske. Sammen med ministre, højtprofilerede europæiske kollegaer fra energibranchen og forskere skal gruppen drive brintagendaen og gøre Europa verdensledende.**

The European Clean Hydrogen Alliance er skabt for at understøtte Europas ambition om at blive verdensledende inden for brint. Christopher Sorensen er netop blevet inviteret til at deltage i den af alliancens arbejdsgrupper, der har fokus på selve brintproduktionen. Her bliver han gjort selskab af stærke profiler fra blandt andet Ørsted, Siemens Gamesa og BASF.

“Det er en stor ære at deltage i den europæiske arbejdsgruppe og repræsentere ikke bare GreenLab, men Danmark. Alliancen ser brint som en vigtig nøgle til at opnå europæisk CO2-neutralitet i 2050, og den betragtning er vi helt enige i i GreenLab”, siger Christopher Sorensen. ”Vi kan bidrage med et vigtigt praksisperspektiv, fordi vi arbejder med brint i stor skala i vores grønne industripark på en måde som meget få andre gør lige nu”.

**Hvorfor brint?**

Brint er udset til at have stort potentiale i den grønne omstilling, fordi det både kan lagre vedvarende energi, bruges som brændstof i tung transport og anvendes som energikilde i industrien. GreenLab er eksperter på brint, fordi man i GreenLabs grønne industripark er i gang med at bygge et af verdens første storskala produktionsanlæg til Power to X, som er helt afhængig af brint.

**Arbejdsgruppen om brintproduktion**

Den arbejdsgruppe Christopher Sorensen er blevet en del af fokuserer på brintproduktion, herunder elektrolyse, sol- vind- og vandenergi, industri, udstyr og materialer, carbon capture og storage (CCS) og pyrolyse. Gruppen er ledet af blandt andre Mads Nipper, CEO i Ørsted og har flere højtprofilerede folk fra energibranchen.

**Vil skabe et *power shift***

”GreenLab vil skabe et power shift”, siger Christopher Sorensen. ”Vi vil ændre den måde energi bliver produceret, lagret og distribueret på. Og det er en vigtig milepæl for os at få lov til at løfte vores ambitioner ind i et samarbejde på europæisk niveau”, slutter han.

--------------------------------------------------------------------------------------------------------------------------

***FAKTA: Europas klimaprogram***

*Den europæiske Green Deal er Europas plan for, hvordan den europæiske økonomi skal gøres bæredygtig og – ikke mindst – CO2-neutral i 2050. Planen involverer alle sektorer, fra energi til transport, bygninger, landbrug og skovbrug, og en af fokusområderne er at blive globalt førende inden for brintproduktion, -anvendelse og -distribution. The European Clean Hydrogen Alliance er sat i verden for at understøtte denne ambition og der er i den forbindelse etableret seks arbejdsgrupper – såkaldte roundtables:*

1. *Roundtable on hydrogen production*
2. *Roundtable on clean hydrogen transmission and distribution*
3. *Roundtable on clean hydrogen in industrial applications*
4. *Roundtable on clean hydrogen for mobility*
5. *Roundtable on clean hydrogen in the energy sector*
6. *Roundtable on clean hydrogen for residential applications*

*Læs mere om EU’s klimamål om CO2-neutralitet her:* [*https://ec.europa.eu/clima/policies/strategies/2050\_en*](https://ec.europa.eu/clima/policies/strategies/2050_en)

*Læs mere om The Clean Hydrogen Alliance her:*

[*https://ec.europa.eu/growth/industry/policy/european-clean-hydrogen-alliance\_en*](https://ec.europa.eu/growth/industry/policy/european-clean-hydrogen-alliance_en)

***Om GreenLab***

*GreenLab er en grøn industripark, en teknologi-katalysator og et nationalt forskningscenter for grøn energi. Her udvikles fremtidens grønne løsninger i samarbejde med ledende nationale og internationale partnere. Ambitionen er at eksportere GreenLabs model for teknologi og samarbejde til resten af verden. Let’s Create A Power Shift!*

[*www.greenlab.dk*](http://www.greenlab.dk)

[*https://www.linkedin.com/company/greenlabskive*](https://www.linkedin.com/company/greenlabskive)

***For yderligere udtalelser, kontakt:***

*Mette Agerup, Marketing- og kommunikationschef, Mail:* [*meta@greenlab.dk*](mailto:meta@greenlab.dk) */ tlf: 40 26 05 14*

*Christopher Sorensen, CEO, GreenLab, Mail:* [*cdso@greenlab.dk*](mailto:cdso@greenlab.dk) */ tlf: 60 56 54 99*